
Evelyn Wever-Croes 


PROME MINISTER 


a Fr AF ¿A AA VITLIA MI Fuin PF RA 


Diamars mainta, a tuma luga un conferencia di prensa, en 
conexion cu e pasantia cu 9 alumno di EPI a haya di e hotel 
renombra Iberostar na Mexico. Prome Minister Evelyn Wever- 
Croes a indica cu e oportunidad aki ta uno di gran balor pa 
nos studiantenan, mirando cu nan lo adkiri den e sgiuente 
8 simannan, hopi experiencia den e sector hotelero. Cu un 
conocemento amplio di e trabou di hotel, e hobennan aki, 
unabes nan caba nan estudio, lo por aplica pa puestonan halto 
den cualkier hotel aki na Aruba y rond mundo. 


Prome Minister ta gradici Minister di Labor Glenbert Croes y 
Minister di Ensefiansa Endy Croes, pa semper a traha den 
bienestar di nos hobennan, buscando oportunidadnan pa yuda 
nan yega na un bon trabou den futuro. Cu e oportunidad aki, 
por confirma cu nan dedicacion y esfuerso a logra resultadonan 
positivo, pa loke ta educacion di nos hobennan y e oportunidad 
pa nan drenta e mercado laboral cu mas experiencia. Pa varios 
luna e mandatarionan a traha riba e proyecto aki, asercando 
no solamente gerencia di Iberostar, sino e propio dofio di e 
hotel sr Miguel Fluxa Rossello. Sefior Fluxa Rossello na su 
turno a aserca EPI, logrando asina yega na un cooperacion 
mutuo pa cu e oportunidad di un pasantia na Iberostar Mexico, 
pa 9 alumno di EPI. 


"Mi ta sumamente contento y enthusiasma pa wak con nos 
hobennan, aceptando e reto aki, ta lucha pa tin un miho futuro. 
E ta nos responsabilidad como gobernante di pais Aruba, pa 
inverti y busca oportunidadnan den ensefiansa, creando asina 
futuro profesionalnan. Pa cu esaki mi ta hopi agradeci na 
Minister Glenbert Croes y Minister Endy Croes pa nan lucha 
incansabel pa loke ta educacion di nos hobennan pa asina nan 
por drenta e mercado laboral. Tambe, mi ta gradici EPI pa e bon 
trabou di educa nos muchanan, y e cadena hotelero Iberostar 
pa e confiansa deposita den nos hobennan, brindando nan e 
oportunidad pa un miho futuro" Prome Minister a expresa. 

Amara Madsso 


MINISTER 


Departamento di Impuesto ta informa: 


BBO NA FRONTERA 
E mesun BBO paga den dos parti 


BBO na frontera no ta un pago adicional. E ta un pago adelanta 


riba e BBO cu mester paga fin di luna y ta 100% deducibel. 


Pa e comerciantenan e systema di calculacion di BBO no ta BBO 

na frontera is 
cambia. Un pago adelanta SS aA 

di e mesun BBO SOS eat: 
E grafico adhunto ta ilustra un comparacion di e systema di 
cobransa di BBO prome y despues di 1 di augustus 2023. PROME CU 1 DI AUGUSTUS 2023 DESPUES DI 1 DI AUGUSTUS 2023 
Pa ehempelnan di prijs di producto, diferente unidad y marca penis A a O 1 
por consulta cu Directie Economische Zaken, Handel en AE lee cee Ae ieee 
Industrie (DEZHI) of download e app Control di Prijs. toa ae La Me 
Link Google Play: https://shorturl.at/dmpAZ nere a 


Link App Store: https://shorturl.at/ciquR 


SIMPLIFICACIÓN DI TARIFA DI IMPORTACION 
RIBA MATERIAL DI CONSTRUCCIÓN 


Manera a wordo comunica anteriormente, Gobierno a duna 
un compensacion riba diferente producto. For di 660 post 
(subdivision di producto) den nos buki di tarifa di importacion, 
e post cu ta encera material di construccion tambe a conoce 
un bahada. 


Impuesto di importacion riba diferente 
producto ta baha desde 1 di augustus 2023. 


Por mira cu material di construccion manera tegels di piedra, 


cement, topnan di piedra, p.e. graniet, material pa instalacion 
electrico y porta cu bentana di plastico a baha di 10% pa 6%. 


Material di construccion 


1. | Tegel di piedra, cement, beton 10% 6% | 
2. | Topnan di piedra, por ehempel di graniet 10% 6% 
3. | Material pa instalacion electrico 10% 6% 
4. | Porta, bentana di plastic 10% 6% 


Gobierno ta spera cu por mira e rebaho aki refleha tambe den 
e prijsnan cu ta ofrece e consumidor. 


Pa mas informacion of pregunta por tuma contacto cu 
Departamento di Aduana libremente na 523-8888 of info@ 
douane.aw 


Pa e buki di tarifa di importacion bishita www.douane.aw 
E tarifanan cu a baha ta marka den color blauw 

PRONTO LO INTRODUCI CODIGO DI 
PROTECCION DEN E MUNDO DEPORTIVO 


E SN 

Recientemente, Minister di Enseñansa y Deporte Endy Croes a 
reuni cu Sra. Sue-Ann Ras di Departamento di Mucha y Hoben 
cu ta encarga cu Codigo di Proteccion (CdP), cual ta enfoca 
riba e prevencion di abuso di mucha na Aruba. Cu asistencia 
financiero di Hulanda a traha riba un “toolkit” relaciona cu e 
CdP pa empodera tur e profesionalnan den e 4 sectornan; 
husticia, social, educacion y salubridad pa ta mas ekipa y 
haya mas informacion clave pa anda cu e reto aki. Sra. Ras a 
acerca Minister Endy Croes cu e peticion pa introduci CdP den 
e mundo deportivo, mirando e gran interes cu nan mes tin pa 
esaki. 


E intencion ta pa cuminsa prepara un plan di implementacion 
di CAP den mundo deportivo y presenta esaki na nan. Hunto cu 
Ministerio di Deporte lo bay delinea e proceso, specialmente e 
lansamento cu ta programa pa 20 di november 2023. Banda 
di esaki, lo desaroya un video pa e lansamento cu lo por sigui 
uza den mundo deportivo, como muestra di compromiso y 


recordatorio di e importancia di CAP den mundo di deporte. 
Den e luna di augustus lo tene un otro reunion cu Ministerio di 
Deporte, unda cu Departamento di Mucha y Hoben (DMH) lo 
presenta un concepto di plan di implementacion. 

DIRECTORA DI COLEGIO EPI SRA. ANKIE 
DANKER TA ORGUYOSO DI E STUDIANTENAN CU 
A BIAHA PA MEXICO PA EHERCE NAN PASANTIA 


Diamars ultimo, seis (6) studiante di Sector Ciencia y Tecnologia 
di Colegio EPI a biaha pa eherce nan pasantia na Iberostar 
Playa Paraiso na Riviera Maya, Mexico. Directora di Colega 
EPI Sra. Ankie Danker a indica cu esaki ta un oportunidad unico 
cu e studiantenan a haya. Sra. Danker ta gradici Gobierno di 
Aruba y Iberostar pa e bunita iniciativa aki pa nos studiantenan 
bay den exterior pa adkeri experencia y ora nan bin bek Aruba, 
nan ta bin bek ekipa pa sigui traha pa Aruba. 


Proximamentte tres (3) studiante mas di Sector Hospitalidad y 
Servicio di Colegio EPI lo ta biahando pa eherce nan pasantia 
y lo permanece durante cuater (4) luna na Mexico. Sra, Danker 


a expresa cu e ta hopi orguyoso di e studiantenan di Colegio 
EPI y di e oportunidad cu nan a haya pa bay eherce nan 
pasantia den exterior. Ora cu e studiantenan bin bek Aruba, 
nan lo regresa hopi entusiasma pa haal nan diploma pa drenta 
mercado laboral y contribui na e economia di Aruba. 


Sra. Danker ta gradici e team completo di Colegio EPI cu a 
contribui pa haci esaki posibel. Tambe, a gradici tur mayor 
y studiante pa nan cooperacion. Finalmente, Sra. Danker ta 
encurasha e studiantenan di Aruba pa busca nan futuro na 
Colegio EPI pa ora nan gradua, nan haya un bon diploma den 
nan man cu ta habri hopi oportunidad pa nan. 

E cadena hotelero Iberostar, a ofrece un total di 9 alumno di EPI 
e oportunidad di bay eherce nan pasantia na e hotel Iberostar 
Playa Paraiso na Rivera Maya, Mexico. Diamars mainta, 6 di 
e 9 alumnonan a biaha rumbo pa Mexico pa asina cuminsa 
cu e tarea importante di engrandece nan conocemento den e 
sector hotelero. E otro 3 studiantenan lo ta biahando aki un par 
di siman. 


Minister Glenbert Croes a indica cu e hobennan cu a tuma e 
oportunidad aki, ta mustra nan deseo pa acumula experiencia 
y progresa den nan formacion, pa ora nan gradua nan lo 
por ocupa puestonan importante den e sector hotelero. E 
mandatario ta felicita cada un di e studiantenan y ta desea 
nan hopi exito cu e trayecto importante aki. E realidad ta cu pa 
Aruba progresa, nos hobennan mester progresa y e pasantia 
aki ofreci pa IberoStar ta un paso grandi den nan formacion 
profesional. 


Un felicitacion ta bay tambe pa EPI, pa nan empeño y confiansa 
den formacion di nos hobennan. EPI ta produciendo hobennan 
talentoso y esaki ta algo sumamente valioso. E educacion y 
diploma cu e hobennan aki lo ricibi na final, ta un garantia pa 
un miho futuro pa nan y pa Aruba. 


Minister Glenbert Croes ta felicita Minister Endy Croes cu 


QC 


MINISTER 


Enseñansa ta hopi cerca di su curason. 


Finalmente e mandatario ta gradici Iberostar pa e confiansa 
deposita den nos hobennan Arubiano y ta spera cu esaki lo ta un 
ehempel pa otro cadenanan hotelero por brinda e oportunidad 
aki na nos alumnonan, cu ta nos futuro generacion, y nan 
futuro empleadonan. 


"Mi ta desea tur e studiantenan biahando un bon biahe. Nos ta 
spera cu pronto boso lo t’ey bek, cu e conocemento necesario 
pa ta un herment clave den e mercado laboral di pais Aruba" 
Minister Croes a expresa. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


